ORI บวก 2.62% รับแจกวอร์แรนต์-จ่ายปันผลหุ้นละ 0.05 บ.
ORI บวก 2.62% รับเตรียมแจกวอร์แรนต์-จ่ายปันผลหุ้นละ 0.05 บ. ล่าสุด ณ เวลา 10.53 น. ราคาอยู่ที่ 19.60 บาท บวก 0.50 บาท หรือ 2.62% สูงสุดที่ 20.00 บาท ต่ำสุดที่ 19.50 บาท มูลค่าซื้อขายที่ 89.36 ล้านบาท 
25 ก.ย. 2560

ผู้สื่อข่าวรายงานว่า ราคาหุ้นบริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 10.53 น. ราคาอยู่ที่ 19.60 บาท บวก 0.50 บาท หรือ 2.62% สูงสุดที่ 20.00 บาท ต่ำสุดที่ 19.50 บาท มูลค่าซื้อขายที่ 89.36 ล้านบาท

โดย ORI แจ้งการพิจารณาปันผลสำหรับผลดำเนินงานงวดดำเนินงานวันที่ 1 ม.ค.-30 มิ.ย.60 และกำไรสะสม จ่ายเป็นเงินสด 0.05 บาท/หุ้น กำหนดวันที่ไม่ได้รับสิทธิปันผล(XD) 5 ต.ค.60 และวันที่จ่ายปันผล 20 ต.ค.60
พร้อมออกใบสำคัญแสดงสิทธิที่จะซื้อหุ้นสามัญของ บริษัท ออริจิ้น พร็อพเพอร์ตี้ จำกัด (มหาชน) ครั้งที่ 1 หรือ ORI-W1 จำนวน  406,574,337 หน่วย จัดสรรให้กับผู้ถือหุ้นสามัญเดิม ในอัตราส่วน 4 หุ้นเดิม : 1 หลักทรัพย์แปลงสภาพ  ราคาเสนอขาย 0.00 บาทต่อหน่วย เสนอขายในวันที่ 15 พ.ย.60 กำหนดวันที่ไม่ได้รับสิทธิซื้อหลักทรัพย์แปลงสภาพ 6 พ.ย.60 อัตราการใช้สิทธิ 1 ใบสำคัญแสดงสิทธิ : 1 หุ้น ราคาการใช้สิทธิ 20.00 บาทต่อหุ้น อายุใบสำคัญแสดงสิทธิ 3 ปี นับแต่วันที่ออกใบสำคัญแสดงสิทธิฯ
โดยผู้ถือใบสำคัญแสดงสิทธิฯ สามารถใช้สิทธิตามใบสำคัญแสดงสิทธิฯ ได้ในครั้งแรก เมื่อครบกำหนด 12 เดือน นับจาก วันที่ออกใบสำคัญแสดงสิทธิฯ (ภายใน 30 พ.ย.61) ครั้งถัดไปวันทำการสุดท้ายของไตรมาส (โดยเริ่มไตรมาส 1/62)